ค่ะ ขอเกลิ่นค่ะปกติดิฉันเป็นคนประจำเดือนมาเยอะแล้วเดือนก่อนประจำเดือนเคลือน2 อาทิตย์มาวัน29เดือนนี้ประจำเดือนมาก่อนจำหนด2วันมาวันที่27มีเหลือดออกนิดเดียวประมานเท่าเหรียญ5แล้วแล้วก้อหายเรยค่ะมาวันเดียวมีโอกาศท้องไหมค่ะ
สวัสดีค่ะ หากมีภาวะตั้งครรภ์ ประจำเดือนจะมาช้า คือช้ากว่า 35 วันนับจากประจำเดือนครั้งก่อน ปริมาณของประจำเดือนที่มาไม่ได้บ่งบอกว่าตั้งครรภ์หรือไม่หากประจำเดือนมาช้า และมีเพศสัมพันธ์ในรอบเดือนนั้นๆ ควรซื้อชุดตรวจการตั้งครรภ์มาตรวจเองเบื้องต้น หากไม่แน่ใจผลการตรวจ หรือมีอาการผิดปกติอื่นๆ เช่นเลือดออกผิดปกติจากช่องคลอดจำนวนมากระหว่างรอบเดือน ปวดหน่วงท้องน้อยมาก ควรปรึกษาสูตินรีแพทย์การดูแลตัวเองเบื้องต้น ยังไม่ซื้อยาปรับฮอร์โมนใดๆมารับประทานเอง สังเกตประจำเดือนรอบถัดไปว่ามาตรงรอบหรือไม่ และหากมีประจำเดือนมากผิดปกติคือมากกว่า 7 วัน หรือเลือดออกช่องคลอดระหว่างรอบเดือน ควรไปพบแพทย์เพื่อหาสาเหตุ ซึ่งอาจเกิดจากมีเนื้องอกมดลูก/ปากมดลูก การติดเชื้อหรืออักเสบในอุ้งเชิงกรานสตรีค่ะ